armvectores/hy_wikipedia_2023 huggingface dataset:
Մաքս Հոլոուեյ

Մաքս Հոլոուեյ (անգլ.՝ Max Holloway, դեկտեմբերի 4, 1991(1991-12-04), Waianae, Հոնոլուլու շրջան, Հավայի, ԱՄՆ), խառը ոճի ամերիկացի մարտիկ, հանդես է գալիս UFC-ի հովանու ներքո՝ կիսաթեթև քաշային կարգում։ UFC-ի կիսաաթեթև քաշային կարգի նախկին չեմպիոն։ Զբաղեցնում է 6-րդ հորիզոնական UFC-ի լավագույն մարտիկների ցանկում՝ անկախ քաշային կարգից ըստ Sherdog-ի և 5-րդը ըստ UFC-ի։


== Կենսագրություն ==
Մաքս Հոլոուեյը սամոանյան և անգլիական արմատներով հավայացի է, ծնվել և մեծացել է Հավայան կղզիներում՝ Վաիանայ քաղաքում։ Դպրոցում հետաքրքրվել է մարտարվեստով, զբաղվել քիքբոքսինգով, հետո անցել MMA-ին և 19 տարեկանում ռեկորդ է սահմանել՝ 4:0: Ապրում և մարզվում է ԱՄՆ-ի կղզային նահանգում։
UFC-ում իր նորամուտը նշել Է 2012-ին՝ պարտվելով Դաստին Պորյեին ցավեցնող հնարքով, այնուհետև եղել են հաղթանակներ և պարտություններ, որոնցից մեկից հետո (Քոնոր ՄաքԳրեգորին) Մաքսը 4 տարվա ընթացքում 11 անընդմեջ հաղթանակ է տարել և խլել է երբեմնի անպարտելի Ժոզե Ալդուի գոտին։
Մաքսը 2012-ին ամուսնացել է Հավայան մոդել Կաիմանե Պաալուխի հետ։ Զույգը 2012-ին որդի է ունեցել։ Մարտերին մշտապես դուրս է գալիս այդ նահանգի դրոշով, նույնիսկ նրա շորտերի գունավորումը Հավայան կղզիների դրոշի նման է, այլ ոչ թե` ԱՄՆ-ի։ 


== Կարիերա ==
2016-ի դեկտեմբերի 10-ին Հոլոուեյը նոկաուտի է ենթարկել Էնտոնի Պետտիսին UFC 206 մրցաշարում և նվաճել է UFC-ի միջանկյալ չեմպիոնի տիտղոսը։ 2017 թվականի հունիսի 3-ին UFC 212 մրցաշարին Բրազիլիայում Մաքս Հոլոուեյը 3-րդ ռաունդում նոկաուտի է ենթարկել UFC-ի թեթևագույն քաշային կարգում չեմպիոն Ժոզե Ալդոյին՝ դրանով իսկ նվաճելով UFC-ի չեմպիոնի տիտղոսը կիսաթեթև քաշային կարգում։ Նույն թվականի դեկտեմբերի 3-ին Դեթրոյթում (ԱՄՆ) կայացած UFC 218 մրցաշարում Հոլոուեյը ռևանշ է ունեցել Ժոզե Ալդոյի հետ, Հոլոուեյը կրկին նոկաուտի է ենթարկել Ալդոյին երրորդ ռաունդում՝ պաշտպանելով UFC-ի չեմպիոնի գոտին կիսաթեթև քաշային կարգում։ 2018 թվականի դեկտեմբերի 9-ին Տորոնտոյի (Կանադա) UFC 231 մրցաշարում չեմպիոնը պետք է հանդիպեր անպարտելի հակառակորդ Բրայան Օրտեգայի հետ, ամբողջ մենամարտի ընթացքում չեմպիոնը գերիշխում էր հակառակորդի նկատմամբ։ Պայքարը դադարեցվել է բժշկի կողմից 4-րդ ռաունդում, դրանով իսկ Հոլոուեյը կրկին պաշտպանել է տիտղոսը։ 2019-ի ապրիլի 13-ին տեղի է ունեցել Հոլոուեյ-Պորյեի մենամարտը թեթև քաշային կարգում UFC-ի ժամանակավոր չեմպիոնի տիտղոսի համար։ Մենամարտն ավարտվել է Պորյեի հաղթանակով` մրցավարների միաձայն որոշմամբ։ 27 հուլիսի 2019 Հոլոուեյը պաշտպանել է UFC-ի չեմպիոնական տիտղոսը Ֆրենկե Էդգարի հետ մենամարտում։ Դեկտեմբերի 15-ին կորցրել է տիտղոսը Ալեքսանդր Վոլկանովսկու հետ մենամարտում։
2020 թվականի հուլիսի 11-ին կայացել է ռևանշը, որում Մաքսը պարտվել է առանձին որոշմամբ։


== Ծանոթագրություններ ==


== Արտաքին հղումներ ==
Դիեգո Աբդյան

Դիեգո Մատիաս Աբդյան Մասսիմինո (իսպ.՝ Diego Matias Abdian Massimino, նոյեմբերի 22, 1982(1982-11-22), Բուենոս Այրես, Արգենտինա), արգենտինացի ֆուտբոլիստ, «Սանտա-Կոլոմա» ակումբի պաշտպան։


== Կենսագրություն ==
2004-2005 թվականներին խաղացել է հայրենիքում՝ հանդես գալով Պրեմիեր C-ի (Արգենտինայի 4-րդ առաջնություն) «Ֆերրոկարրիլ Ուրկիսա» ակումբում։
2007 թվականի ամռանը տեղափոխվել է անդորրական «Սան Ժուլիա» ակումբ։ 2007 թվականի հունիսին մասնակցել է Ինտերտոյի Գավաթի երկու հանդիպման՝ բոսնիական «Սլավիայի» դեմ, որոնք ավարտվել է ընդհանուր հաշվով պարտությամբ (4:6)։ 2007-08 մրցաշրջանում «Սան Ժուլիան» դարձավ Անդորրայի առաջնության արծաթե մեդալակիր և Անդորրայի գավաթի հաղթող։ 2008 թվականի հուլիսին մասնակցել է ՈՒԵՖԱ Գավաթի որակավորման առաջին փուլին՝ խաղալով բուլղարական «Չերնո մորեյի» դեմ խաղին, սակայն խաղաց միայն տնային խաղում, որը ավարտվեց պարտությամբ 0:5 հաշվով։ Արդյունքում անդորրացիները պարտվեցին (9:0 ընդհանուր հաշվով)։ 2008-2009 մրցաշրջանում ակումբտ դարձավ Անդորրայի չեմպիոն։
2009 թվականի ամռանը «Սան Ժուլիան» նորմաուտը նշեց Չեմպիոնների Լիգայում։ Որակավորման առաջին փուլում ակումբը 2 խաղերի արդյունքում հաղթեց Սան Մարիենոյի «Լևսկի» ակումբին։ Առաջին խաղում Աբդյանը կարմիր քարտ ստացավ և բաց թողեց հաջորդ հանդիպումը։ Երկու խաղերի արդյունքում «Սան Ժուլիեն» պարտվեց։
2010 թվականի սկզբին տեղափոխվեց «Լուզիտանս»։ 2010 թվականի հուլիսին մասնակցել է Եվրոպա Լիգայի որակավորման առաջին փուլին՝ մասնակցելով մակեդոնական «Ռաբոտնիչկի» ակումբի դեմ խաղին։ Աբդյանը խաղաց միայն արտագնա խաղում։ Երկու խաղերի արդյունքում «Ռաբոտնիչկիները» հաղթեցին։
2011 թվականին դարձավ «Սանտա-Կոլոմայի» ֆուտբոլիստ։ 2012 թվականի ամռանը մասնակցել է Եվրոպա Լիգայի որակավորման առաջին փուլին՝ խաղալով խորվաթական «Օսիեկա» ակումբի դեմ։ Դիեգո Աբդյանը խաղաց միայն արտագնա խաղում։ Երկու խաղերի արդյունքում «Սանտա-Կոլոման» պարտվեց 1:4 հաշվով։


== Նվաճումներ ==
Անդորրայի չեմպիոն (1) - 2008-09
Անդորրայի առաջնության արծաթե մեդալակիր (1) - 2007-08
Անդորրայի գավաթի հաղթող (1) - 2008


== Ծանոթագրություններ ==


== Արտաքին հղումներ ==
Պրոֆիլը ՈՒԵՖԱ պաշտոնական կայքում Archived 2016-11-05 at the Wayback Machine.(ռուս.)
Պրոֆիլը transfermarkt.com կայքում(անգլ.)
Ս․ Իսահակյանցի տուն (Կոնդ)

Ս․ Իսահակյանցի տուն, բնակելի տուն, որ գտնվել է Երևանի Կոնդ թաղամասում։ Իսահակյանցի փոքրադիր տունը կառուցվել է 1884 թվականին, ճարտարապետը եղել է Լ. Պոգրեբնոյը։ Նախագծված է եղել երկու հարկով և նկուղով։


== Շինություն ==
Առաջին հարկում գտնվել է մեկ սենյակ (34,6 մ²) և նախասրահ, որը միացրել է փողոցի մուտքը դեպի շենքի աստիճաններ ու դռներ տանող բակային պատշգամբասրահին։ Երկրորդ հարկում եղել են երկու կից բնակելի սենյակներ (սենյակներից մեկի մակերեսը 38,9 մ² է, իսկ բարձրությունը՝ 3,6 մ), որոնցից մեծ սենյակը գտնվել է դեպի պատշգամբասրահը, որը կատարում է նախասենյակի դեր։ Ի տարբերություն այդ ժամանակներում օրինաչափ այլ շենքերի, որոնց առանձնահատկություններից էր այն, որ սենյակի մուտքը անցնում է բակով, պատշգամբասրահի միջանցքով կապվում է փողոցի հետ, և այս ձևով բակի հիմնական դերը՝ որպես փողոցը բնակարանի հետ կապող միջանկյալ գոտի, հավասարվում է զրոյի։ Փողոցին նայող ճակատային մասը լակոնիկ լուծում է ստացել. ուղղանկյուն որմնախորշերը ձևավորվել են շրիշակներով և պատուհանի հորիզոնական զարթաքիվով, առաջին հարկի փականաքարերը, ցոկոլային հարկաշարքը կտրված են եղել ցածր ուղղանկյուն անցքերով, պարսպի հարթությունը բաժանվում է որմնասյունի և գոտիների։


== Տես նաև ==
Կոնդ


== Ծանոթագրություններ ==
Քենդելլ շրջան (Իլինոյս)

Քենդելլ շրջան (անգլ.՝ Kendall County), ԱՄՆ Իլինոյս նահանգի 102 վարչական միավորներից մեկը։ Ընդհանուր տարածությունը 831 կմ² է, բնակչությունը՝ 114.736 մարդ (2010 թ. տվյալներով)։ Շրջկենտրոնն է Յորքվիլ բնակավայրը։ Կազմավորվել է 1841 թ.։
Ռոզա Մանուս

Ռոզա Մանուս (հոլ.՝ Rosette Susanna (Rosa) Manus, Նիդերլանդերեն արտասանություն` [roːˈsɛtə syˈsɑnaː ˈroːsaː ˈmaːnʏs], օգոստոսի 20, 1881(1881-08-20), Ամստերդամ, Նիդերլանդներ - ապրիլի 28, 1943(1943-04-28), Ռավենսբրյուկ համակենտրոնացման ճամբար, Գերմանիա և Օսվենցիմ, Lesser Poland Voivodeship, Լեհաստան), հոլանդացի խաղաղասեր, կանանց ընտրական իրավունքների կողմնակից։


== Կենսագրություն ==
Ռոզա Մանուսը ծնվել է Ամստերդամում, ազգությամբ հրեա ծխախոտի վաճառական Հենրի Ֆիլիպ Մանուսի և տնային տնտեսուհի Սոետե Վիտա Իսրայելի ընտանիքում։ Ընտանիքի յոթ երեխաներից եղել է երկրորդը։

Մանուսը ներգրավվել է կանանց միջազգային ընտրական իրավունքի շարժման մեջ 1908 թվականին Կանանց միջազգային ընտրական իրավունքի ալյանս (IWSA) համաժողովի ժամանակ, որտեղ հանդիպել է հոլանդացի սուֆրաժիստ Ալետա Յակոբսին և ամերիկացի սուֆրաժիստ Քարի Չեփմեն Քատին, ում հետ ցմահ գործընկերներ են դարձել։
1908 թվականի կոնգրեսից հետո Մանուսը դարձել է Հոլանդիայի կանանց ընտրական իրավունքի ասոցիացիայի քարտուղար։ 1913 թվականին Միա Բոյզվեյնի հետ միասին կազմակերպել են հոլանդացի կանանց կյանքի մասին պատմող «De Vrouw 1813–1913» ցուցահանդեսը։ 1915 թվականին Մանուսը մեծ դեր է խաղացել Հաագայում Կանանց միջազգային կոնգրեսի կազմակերպման գործում, որից հետո նշանակվել է Խաղաղության և ազատության կանանց միջազգային կոմիտեի (WILPF) քարտուղար։
1922-1923 թվականներին Կանանց միջազգային ընտրական իրավունքի նախագահ Քարի Չեփմեն Քատի հետ համաշխարհային ճամփորդություն են կատարել։
1935 թվականին Յոհաննա Նաբերի և Ուիլեմիյն Պոստումուս վան դեր Գութի հետ հիմնադրել են Կանանց շարժման միջազգային արխիվ (IAV), որը հետագայում հայտնի է դարձել որպես Միջազգային տեղեկատվական կենտրոն և կանանց շարժման արխիվ, այժմ՝ որպես Ատրիա, Գենդերային հավասարության և կանանց պատմության ինստիտուտ (հոլ.՝ Atria, kennisinstituut voor emancipatie en vrouwengeschiedenis):


== Մահ ==
1940 թվականին վտարվել է նացիստների կողմից և 1941 թվականի հոկտեմբերին տեղափոխվել Ռավենսբրյուկ համակենտրոնացման ճամբար։ Ամենայն հավանականությամբ 1942 թվականին Բերնբուրգ էֆթանազիայի կենտրոնում գազով թունավորվել է, սակայն մահվան ամսաթվի հետ կապված հակասող տվյալներ կան։


== Ծանոթագրություններ ==


== Արտաքին հղումներ ==
Archief Rosa Manus Fonds(չաշխատող հղում), Atria, kennisinstituut voor emancipatie en vrouwengeschiedenis, Amsterdam, Netherlands
(4002) Շինագավա

(4002) Շինագավա (անգլ.՝ Shinagawa), աստերոիդ աստերոիդների հիմնական գոտում։ Հայտնաբերվել է 1950 թվականի մայիսի 14-ին Կառլ Ռեյնմուտի կողմից Հայդելբերգում։
Միջին հեռավորությունը Արեգակից կազմում է 2,516124 ա. մ., առավելագույնը մոտենում է 2,4417 ա. մ. հեռավորության վրա և հեռանում 2,5906 ա. մ.։ Արեգակի շուրջ մեկ ամբողջական պտույտ է կատարում 1457,79 երկրային օրվա ընթացքում, իր ուղեծրով շարժվելով միջինում 0,246948 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 14,68° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4002) Շինագավա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Լեսար է լը Շեն

Լեսար է լը Շեն (ֆր.՝ Lessard-et-le-Chêne), համայնք Ֆրանսիայի Ստորին Նորմանդիա մարզի Կալվադոս գավառում։
Բնակչությունը 2008 թվականի դրությամբ կազմում է 154 մարդ, բնակչության խտությունը` 15.26 մարդ/կմ²։ Բնակավայրը զբաղեցնում է 10.09 կմ² տարածք։


== Աշխարհագրություն ==
Գտնվում է Փարիզ քաղաքից 165 կմ արևմուտք, Կան քաղաքից` 38 կմ արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 112 աշխատունակ (15-64 տարեկան)  բնակիչ, որոնցից ակտիվ էին 87-ը, իսկ ոչ ակտիվները` 25։ Ակտիվության ցուցանիշը կազմում է 77,7 %։ 87 աշխատունակ մարդկանցից աշխատել է 83 անձ (45 տղամարդ և 38 կին)։ Գործազուրկ են եղել 4 անձ (1 տղամարդ և 3 կին)։ 25 անաշխատունակներից 13-ը եղել են աշակերտներ կամ ուսանողներ, 6-ը` թոշակառուներ, իսկ 6-ը չեն աշխատել տարբեր պատճառներով։


== Տես նաև ==
Կալվադոս գավառի համայնքների ցանկ


== Ծանոթագրություններ ==


== Արտաքին հղումներ ==
INSEE
(2365) Ինտերկոսմոս

(2365) Ինտերկոսմոս (անգլ.՝ Interkosmos), աստերոիդ աստերոիդների հիմնական գոտում։ Հայտնաբերվել է 1980 թվականի դեկտեմբերի 30-ին Զդենկա Վավրովայի կողմից Կլետում։
Միջին հեռավորությունը Արեգակից կազմում է 2,545277 ա. մ., առավելագույնը մոտենում է 2,2489 ա. մ. հեռավորության վրա և հեռանում 2,8417 ա. մ.։ Արեգակի շուրջ մեկ ամբողջական պտույտ է կատարում 1483,2 երկրային օրվա ընթացքում, իր ուղեծրով շարժվելով միջինում 0,242718 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,34° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2365) Ինտերկոսմոս աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Nothing Without Love

«Nothing Without Love», ամերիկյան երգիչ Նեյթ Ռուսի երգը իր դեբյուտային սոլո Grand Romantic ալբոմից։ Թողարկվել է 2015 թվականի փետրվարի 23-ին։


== Երգի մասին ==
2014 թվականի գարնանը Նեյթը իր պրոդյուսեր Ջեֆ Բասկերի հետ ծրագրավորում էր ստեղծել նոր երգ։ Այնուամենայնիվ Նեյթի խումբը՝ fun-ը նշեց, որ խումբը հանգստանում է, քանի որ խմբի անդամները այլ ծրագրերով են աշխատում։ Ռուսը Rollin Stone ամսագրին տված հարցազրույցում նշեց, որ ինքը սկսել է իր սոլո կարիերան։ Փետրվարի 18-ին Ռուսը հրապարակեց իր նոր սինգլը Յություբի իր էջում ։ Երգը ամբողջությամբ թողարկվեց 5 օր հետո։


== Վարկանշային աղյուսակ ==


== Ծանոթագրություններ ==
Թբղլուի պատմության և մշակույթի անշարժ հուշարձանների ցանկ (Մարտակերտի շրջան)

Այս հոդվածը ներկայացնում է Արցախի Հանրապետություն Մարտակերտի շրջանի Թբլղու գյուղի պատմության և մշակույթի հուշարձանների ցանկը։ Ցանկում ներառված է ընդամենը 2 հուշարձան։

 


== Տես նաև ==
Արցախի պատմության և մշակույթի անշարժ հուշարձանների ցանկ


== Ծանոթագրություններ ==
Հոբելյանական

Հոբելյանական, տեսակավոր կոնյակ։ Մշակվում է 1937 թ-ից, Երևանի կոնյակի գործարանում։ Թնդությունը 43% է, 
շաքարայնությունը՝ 0, 7% ։ «Հոբելյանական»-ը մուգ ոսկեգույն է՝ դարչնագույն երանգով, հարմոնիկ, ունի լավ արտահայտված բուրմունք, դուրեկան համ։ Հնացման ընդհանուր ժամկետը 10 տարուց ավելի է։ Համամիութենական և միջազգային մրցույթներում ու համտեսներում «Հոբելյանական»-ին շնորհվել է 3 ոսկե, 3 արծաթե մեդալ։ 1975 թ-ից «Հոբելյանական»-ը թողարկվում է պետական որականիշով։
Բովեզե

Բովեզե (ֆր.՝ Beauvezer), համայնք Ֆրանսիայում, որը գտնվում է Պրովանս Ալպեր Լազուր ափ մարզի Վերին Ալպերի Պրովանսի գավառում։ Մտնում է Ալոս Կոլմար կանտոնի կազմի մեջ։ Կոմունայի շրջանը՝ Կաստելան։
Համայնքի INSEE կոդ՝ 04025։


== Բնակչություն ==
Համայնքի բնակչությունը 2008 թվականին կազմում էր 346 մարդ։


== Տնտեսություն ==
2007 թվականի տվյալներով 219 աշխատունակ տարիքի մարդկանցից (15-64 տարեկան) 145-ը տնտեսապես ակտիվ էին, 74-ը անգործ (ակտիվության ցուցանիշը 66,2 %, 1999 թվականին եղել է՝ 67,4 %)։ 145 աշխատունակ բնակիչներից 131-ը աշխատում էին (69 տղամարդ և 62 կին), անաշխատանք էին 14-ը (7 տղամարդ և 7 կին)։ 74 անգործ մարդկանցից 16-ը աշակերտներ կամ ուսանողներ են, 35-ը թոշակառու, 23-ը չէին աշխատում այլ պատճառներով։


== Տեսարժան վայրեր ==
Աստվածածնի Վերափոխման ծխական եկեղեցի՝ 1728 թվական
Սուրբ Աննա եկեղեցի (XVII դար)
Ժամատներ՝ Սեն Պիեր, Նոտր Դամ դյու Պլան, Սեն Ժան, Սենտ Կրուա, Նոտր Դամ դը Սեկուր, Սեն Ժոզեֆ


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
«Վիճակագրության ազգային ինստիտուտ՝ Բովեզե» (ֆրանսերեն)։ Արխիվացված օրիգինալից 2012-10-01-ին։ Վերցված է 2012-8-5 
«Բովեզե» (ֆրանսերեն)։ cassini.ehess.fr։ Արխիվացված օրիգինալից 2013-01-13-ին։ Վերցված է 2013-01-02
Դելի

Անվան այլ կիրառումների համար տե՛ս՝ Դելի (այլ կիրառումներ)Դելի (հինդի՝ दिल्ली, ա.-փենջ.` ਦਿੱਲੀ, ուրդու՝ دِلّی‎‎), Հնդկաստանի մեծությամբ երկրորդ քաղաքը (Մումբայից հետո)։ Ունի համադաշնության կարգավիճակ։ Գտնվում է երկրի հյուսիսում՝ Յամունա գետի ափին։ Դելին Հնդկաստանի ամենազարգացած քաղաքն է։


== Անվանում ==
Հնում հայտնի է եղել Ինդրապրասահա անունով (գոյություն է ունեցել մ. թ. ա. 1-ին հազարամյակի սկզբից)։ Հնդկական «Մահաբհարաթա» էպոսում հիշատակվում է «Հասպինապուրա» անունով։
Ժամանակակից անվանումը երևան է եկել 736 թվականից, երբ հին բնակավայրի ավերակների մոտ կառուցվեց Դհիլիկա կամ Դելի քաղաքը։ Ենթադրում են, որ անվանումն առաջացել է քաղաքի հիմնադիր Դիլուի անունից։ Քաղաքի հին մասը՝ Հին Դելին, կոչվում է նաև Շահջահանաբադ՝ Հնդկաստանում Մեծ Մոնղոլների կայսրության կառավարիչ Շահ-Ջահանի անունով. պարսկերեն «աբադ»՝ քաղաք, այսինքն՝ «Շահ Ջահանի քաղաք»։


== Տրանսպորտ ==


=== Օդային ===
Դելի քաղաքի հարավ-արևմտյան կողմում գտնվում է Ինդիրա Գանդիի անվան միջազգային օդանավակայանը։ 2015-2016 թվականների ավելի քան 48 միլիոն ուղևոր է օգտվել օդանավակայանից, այդ պատճառով էլ այն հանդիսանում է ոչ միայն Հնդկաստանի, այլև ամբողջ Հարավային Ասիայի ամենածանրաբեռնված օդանավակայանը։ 2001  թվականի սեպտեմբերի 11-ին Նյու Յորք քաղաքում տեղի ունեցած ահաբեկչությունից հետո, 2002 թվականի օդանավակայանը ժամանակավորապես փակվում է։


== Ծանոթագրություններ ==
Օբռադոյրո ԲԱ

«Օբռադոյրո բասկետբոլային ակումբ» (Գալ. անվանում՝ Obradoiro Clube de Amigos do Baloncesto), ներկա պահին հայտնի որպես «Ռիո Նատուրա Մոնբուս» (Río Natura Monbús), իսպանական պրոֆեսոնալ բասկետբոլային ակումբ, որը հանդես է գալիս Իսպանիայի ACB լիգայում։ Տեղակայված է Սանտյագո դե Կոմպոստելա քաղաքում (Գալիսիա նահանգ)։ Տնային հանդիպումներն անցկացնում է «Սանտյագո դե Կոմպոստելա» մարզապալատում։ Հիմնադրվել է 1970 թվականին։


== Հովանավորչական անվանումներ ==
Ֆեյրակո Օբռադոյրո, 70-ականներ, 80-ականներ
Օպտիկա վալ Օբեադոյր, մինչև 2009 թ.
«Հաչոբեո Մոնբուս», 2009–10
«Բլուսենս Մոնբուս», 2010–2013
«Ռիո Նատուրա Մոնբուս», 2013–այժմ


== Մրցանակներ և այլ նվաճումներ ==


=== Գավաթներ ===
Աստուրիայի գավաթ (1)
2011
Գալիսիայի գավաթ (4)
2010, 2011, 2012, 2013


=== Անհատական մրցանակներ ===
ACB ծագող աստղի մրցանակ

 Սալահ Մեջիրի, 2013


== Ծանոթագրություններ ==


== Արտաքին հղումներ ==
obradoirocab.com Պաշտոնական կայք
Էմմա Ադլեր

Էմմա Ադլեր (գերմ.՝ Emma Adler, ի ծնե` Բրաուն (գերմ.՝ Braun), մայիսի 20, 1858(1858-05-20), Դեբրեցեն, Հունգարիա - փետրվարի 23, 1935(1935-02-23), Ցյուրիխ), ավստրիացի կին քաղաքական և հասարակական գործիչ, Ավստրիայի սոցիալ-դեմոկրատական կուսակցության ակտիվիստուհի, կանանց իրավունքների համար պայքարող, «Fin de siècle» պարբերականի խմբագիր, լրագրող, հրապարակախոս և թարգմանիչ։


== Կենսագրություն ==

Էմմա Ադլերը ծնվել է երկաթուղային աշխատող և գործարար Իգնաց Բրաունի ընտանիքում։ Ընտանիքը պատկանել է լիբերալ հրեական բուրժուազիային։
Վեց տարեկանում Էմման դարձել է սեռական բռնության զոհ, կորցրել է անմեղությունը և իրավունք չի ունեցել ամուսնանալ։
16 տարեկանում իր չորս եղբայրների ազդեցության տակ, որոնք համոզված սոցիալիստներ էին և որոնցից առավել հայտնի են Հենրիխ Բրաունը (1854-1927) և Ադոլֆ Բրաունը (1862-1929), նույնպես տարվել է սոցիալիզմի գաղափարներով և դարձել Սոցիալ-դեմոկրատական շարժման ակտիվիստ։
1878 թվականին ծանոթացել է Վիկտոր Ադլերի հետ, որը Վիեննայի հոգեբուժարանում աշխատել է որպես բժիշկ։ Նույն թվականին ամուսնացել է Վիկտորի հետ, որը դարձել Է Ավստրիայի սոցիալ-դեմոկրատական կուսակցության առաջնորդներից և հիմնադիրներից մեկը։ Նրանց որդին` Ֆրիդրիխ Ադլերը, սոցիալիստական քաղաքական գործիչ էր և հեղափոխական, առավել հայտնի է որպես Ավստրիայի նախագահ-նախարար Կոմս Կարլ ֆոն Շտյուրգկին սպանող (1916)։
Եղել է Ավստրիայի սոցիալ-դեմոկրատական աշխատավորական կուսակցության գործիչ, համագործակցել է այն ժամանակվա հրեա այլ գրողների հետ, ինչպիսիք են Հեդվիգ Դոհմը, Բերտա Պապենհայմը և Հեդվիգ Լախմանը, քաղաքական գործունեությունը համատեղել է գեղարվեստական ստեղծագործության հետ։ Աշխատել է կրթության աշխատողների ասոցիացիայում։ Եղել է անգլերենի և ֆրանսերենի դասախոս։
Խմբագրել է ավստրիական «Die Frau» կանանց ամսագիրը։ Համագործակցել է ավստրիական սոցիալ-դեմոկրատիայի «Arbeiter-Zeitung» թերթի հետ, որի հիմնադիրներից մեկը Ադելհեյդ Պոպն էր։
Հայտնի է Կարլ Կաուցկու հետ նամակագրությամբ։
Կյանքի ընթացքում ունեցել հոգեկան խանգարումներ և ծանր դեպրեսիաներ է ապրել, շատ ժամանակ է անցկացրել հոգեբուժական հիվանդանոցներում և առողջարաններում։
Մահացել է Ցյուրիխում, 1935 թվականին։
1887 թվականին դրամատուրգ Հերման Բարն Էմմա Ադլերին նվիրել է մեկ գործողությամբ պիես` «La marquesa d' Amaegui. Eine Plauderei»:


== Ստեղծագործություններ ==
Էմմա Ադլերը բազմաթիվ պատմական վեպերի, գեղարվեստական թարգմանությունների հեղինակ է, այդ թվում՝ Իվան Տուրգենևի «Ողորմություն» առակը թարգմանել է գերմաներեն՝ այն դարձնելով երկու գործողությամբ պիես (1897)։ Տպագրվել է Մարիոն Լորմի և Էլեն Էրդմանի կեղծանուններով։


== Ծանոթագրություններ ==


== Արտաքին հղումներ ==
Էմմա Ադլեր(անգլ.)
Էմմա Ադլեր(ռուս.)
Շատիյոն լե Սոն

Ֆիոլեն (ֆր.՝ Châtillon-lès-Sons), համայնք Ֆրանսիայում, գտնվում է Պիկարդիայի մարզում՝ Էնա գավառում։ Մտնում է Մարլ կանտոնի կազմի մեջ։ Համայնքի շրջանը՝ Լան։
Համայնքի INSEE կոդը՝ 02169:


== Բնակչություն ==
2010 թվականի տվյալներով՝ համայնքի բնակչությունը կազմում է 81 մարդ։


== Տնտեսություն ==
2010 թվականին համայնքի 49 աշխատունակ (15-64 տարեկան) բնակիչներից 38-ը տնտեսապես ակտիվ էին, 11-ը՝ ոչ ակտիվ (ակտիվության ցուցանիշը կազմել է 77,6%, 1999 թվականին եղել է 66,0%)։ 38 տնտեսապես ակտիվ բնակիչներից աշխատում էին 32-ը (19 տղամարդ և 13 կին), գործազուրկ էին 6 մարդ (4 տղամարդ և 2 կին)։ 11 տնտեսապես ոչ ակտիվ բնակիչներից 2-ը եղել են աշակերտներ կամ ուսանողներ, 3-ը՝ թոշակառուներ, 6-ը տնտեսապես ոչ ակտիվ էին այլ պատճառներով։


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
Վիճակագրության ազգային ինստիտուտ, Շատյոն լե Սոն (ֆր.)
Լեռնարոտ (գետ)

Անվան այլ կիրառումների համար տե՛ս՝ ԼեռնարոտԼեռնարոտ, Մաղդաձոր, գետ Հայաստանի Արագածոտնի մարզում։ Սկիզբ է առնում Արագած լեռան հարավային լանջերից և ձախից միանում Շամիրամի սելավ գետի հունին։ Երկարությունը՝ 13 կմ։


== Ծանոթագրություններ ==
Կարմրափոր հրադոդոշ

Կարմրափոր հրադոդոշ (լատ.՝ Bombina bombina), կլորալեզվավորների ընտանիքի հրադոդոշների ցեղին պատկանող դոդոշի տեսակ։
Ձմեռող տեսակ է։ Քուն է մտնում մոտ 150 օր և ձմեռում է ցամաքում՝ թաքստոցներում և կրծողների բներում։ Վտանգի դեպքում պառկում է մեջքի վրա և ցուցադրում սարսափ առաջացնող վառ գույնի փորը, որը նման է հրի։
Այստեղից էլ առաջացել է կարմրափոր հրդադոդոշ անվանումը։


== Տարածվածություն ==
Տարածված է Եվրոպայի կենտրոնական և հյուսիսային գոտիներում։ Ապրում է Գերմանիայի, Չեխիայի, Սլովենիայի, Սլովակիայի, Խորվաթիայի, Բոսնիա և Հերցեգովինայի, Լեհաստանի, Հունգարիայի, Սերբիայի, Բուլղարիայի, Ռումինիայի, Բելառուսի, Լիտվայի և Ռուսաստանի տարածքներում։
Որոշակի մեկուսացված պոպուլյացիաներ բնակվում են նաև Մեծ Բրիտանիայի, Ավստրիայի, Թուրքիայի, Ղազախստանի և Շվեդիայի տարածքներում։
Ընդունված է կարմրագլուխ հրադոդոշի բնակության վերջնասահմանը համարել Ուրալյան լեռները։
Ապրում է ջրերում և ճահիճներում։


== Նկարագրություն ==
Կարմրափոր հրային դոդոշի մարմնի երկարությունը կազմում է 4-6 սմ։ Մեջքն ունի սև, մոխրագույն կամ գորշ գույնի գունավորում, փորը վառ նարնջագույն է՝ կապտասև պուտերով։
Մաշկի վրա կան կոշտուկներ։ Սեռական դիմորֆիզմը լավ է արտահայտված։ Էգերը արուներից արտաքնապես շատ ավելի խոշոր են, սակայն նրանք ունեն միևնույն քաշը։
Սնվում է ջրային անողնաշարավորներով։ Ակտիվ է ցերեկային ժամերին։


== Ծանոթագրություններ ==
Անու Ռեալո

Անու Ռեալո (էստ․՝ Anu Realo, փետրվարի 15, 1971(1971-02-15), Վիլյանդի, Էստոնական ԽՍՀ, ԽՍՀՄ), էստոնացի գիտնական հոգեբանության ոլորտում և բարձրագույն դպրոցի ուսուցիչ, Էստոնիայի գիտությունների ակադեմիայի անդամ (2018)։


== Կենսագրություն ==
1993 թվականին ավարտել է Տարտուի համալսարանը սոցիոլոգիա մասնագիտությամբ (գերազանց), 1995 թվականին ստացել է գիտությունների մագիստրոսի աստիճան (MSc) հոգեբանության գծով (գերազանց), իսկ 1999 թվականին՝ փիլիսոփայության դոկտորի աստիճան (PhD) հոգեբանության գծով (գերազանց)։
2000-2002 թվականներին Բելգիայի Լյովենի համալսարանում հետդոկտորական աշխատանք է իրականացրել։ 2013-2015 թվականներին եղել է Էստոնիայի գիտությունների ակադեմիայի գիտաշխատող, իսկ 2014-2019 թվականներին՝ Տարտուի համալսարանի անհատականության և սոցիալական հոգեբանության պրոֆեսոր։
Անու Ռեալոն դասախոսություններ է կարդացել և հետազոտություններ անցկացրել Էստոնիայում, Ռուսաստանում (2011, 2012), Շվեյցարիայում (2010), Նիդեռլանդներում (2005, 2014-2015), Բելգիայում (2004), Ֆինլանդիայում (1997, 2002), Շվեդիայում (2002), Իսլանդիայում (1998, 1999, 2000) և այլ երկրներում։ Հանդես է գալիս ԶԼՄ-ներում։
2016 թվականից Ուորիքի համալսարանի պրոֆեսոր է։
Էստոնիայի գիտության պետական ​​մրցանակի դափնեկիր է (2010)։


== Ծանոթագրություններ ==


== Արտաքին հղումներ ==
Անձնական էջ Էստոնիայի գիտությունների ակադեմիայի կայքում
Անձնական էջ Ուորիքի համալսարանի կայքում
Կին բոլորի համար

«Կին բոլորի համար» (ռուս.՝ «Женщина для всех»), 1991 թվականի խորհրդային մելոդրամա, որը նկարահանել է Անատոլի Մատեշկոն Լյուդմիլա Ուլիցկայայի սցենարով։ 


== Սյուժե ==
Գրադարանավարուհի Աննայի (Լարիսա Ուդովիչենկո) իդեալական (1980-ականների վերջի չափանիշներով) տանը պակասում են միայն ամուսինն ու երեխաները։ Ամուսնացած չէ նաև նրա ընկերուհին՝ Մարիան․ նավարկությունից հետո այցելում են ընկեր-նավաստիները, գալիս է վաղեմի ընկեր Նիկոլայը (Նիկոլայ Կարաչենցով), որը հիվանդ դստեր պատճառով չի կարողանում ամուսնանալ նրա հետ։
Մարիան պատրաստվում է վիրահատության, բայց հանկարծ մահանում է։ Նրա քույրը, որը հուղարկավորության է եկել Նորիլսկից, այնքան էլ չի ցանկանում Մարիայի երեխաներին տանել իր մոտ, և նրանք իրենք չեն ցանկանում դա և դիմում են խորամանկության՝ իրենց տանը մնալու համար։
Աննան, խնամելով հարևանի երեխաներին, որոշում է նրանց ոչ թե գիշերօթիկ դպրոց ուղարկել, այլ խնամակալության տակ վերցնել։ Նույն որոշումը կայացնում է Նիկոլայը, որն այն բանից հետո, երբ նրա կինը հիվանդ դստերը ուղարկել է հոգեբուժարան, տանն այլևս ոչ ոք չունի։ Աննան և Նիկոլայը վաղուց արդեն անտարբեր չեն միմյանց նկատմամբ։


== Դերերում ==
Լարիսա Ուդովիչենկո – Աննա Պավլովնա
Նատալյա Եգորովա – Մարիա Ստեպանովնա
Միխայիլ Դեմենտև – Վոլոդյա, որդին
Մարգարիտա Բիստրյակովա – Լենոչկա, կրտսեր դուստրը
Նիկոլայ Կարաչենցով – Նիկոլայ
Վալենտինա Մալյավինա – Շուրա, ավագ քույրը
Ասվադ Հասանով – Շալվա, Մարիայի ընկերը (լուսագրերում՝ Օ. Հասանով)
Ալեքսանդր Ֆիլիպենկո – Աննայի նախկին ամուսինը (հնչյունավորել է Վիկտոր Սարայկինը)
Օլգա Մատեշկո – Վալենտինա Գեորգիևնա, գրադարանի վարիչ
Ալեքսեյ Վեսյոլկին – Վալերա
Վալերի Չիգլաև – Եգոր Կուզմիչ, նավապետ
Նիկոլայ Կովբաս – Սլավիկ, Մարիայի ընկերը
Իգոր Ռոմաշչենկո – Տոլիկ, Սլավիկի ընկերը
Միխայիլ Ժարկովսկի – քեռի Միշա
Ոլիզավետա Նիկիշչիխինա – մանկատան տեսուչ
Ալեքսանդր Միրոնով – Սաշա, Մարիայի ընկերը


== Նկարահանող խումբ ==
Սցենարի հեղինակ՝ Լյուդմիլա Ուլիցկայա
Բեմադրող ռեժիսոր՝ Անատոլի Մատեշկո
Բեմադրող օպերատոր՝ Օլեգ Մասլով-Լիսիչկին
Բեմադրող նկարիչ՝ Եվգենի Ստրելեցկի
Կոմպոզիտոր՝ Վլադիմիր Բիստրյակով


== Ծանոթագրություններ ==


== Արտաքին հղումներ ==
«Կին բոլորի համար» ֆիլմը «Дети в кино» կայքում
Զալեմ (Բադեն)

Զալեմ  (գերմ.՝ Salem (Baden)), կոմունա Գերմանիայի Բադեն Վյուրտեմբերգ երկրամասում։
Մտնում է Բոդենզե շրջանի կազմում։ Բնակչությունը կազմում է 11 164 մարդ (ըստ 2010 թվականի դեկտեմբերի 31-ի)։ Տարածքը կազմում է 62,70 կմ²։ Պաշտոնական կոդ՝ 08 4 35 052։


== Ծանոթագրություններ ==


== Արտաքին հղումներ ==
Պաշտոնական էջ
Քարվանսարա (Եվդոկիայի գավառ)

Քարվանսարա, գյուղ Արևմտյան Հայաստանում, Սեբաստիայի վիլայեթի Եվդոկիայի գավառում։ Գտնվում էր Եվդոկիա քաղաքից 35 կմ հարավ, Արթիգապատ դաշտում։


== Պատմություն ==
1895 թվականի ջարդերի ժամանակ զոհվել է 78 մարդ։ Մնացածին բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Բնակչություն ==
1887 թվականին ուներ 56 տուն, իսկ Մեծ Եղեռնի նախօրեին՝ 300 տուն՝ 2460 հայ բնակիչ։


== Տնտեսություն ==
Բնակչության հիմնական զբաղմունքը հացահատիկի մշակություն, այգեգործություն, մեղվաբուծությունն ու արհեստներն էր։


== Պատմամշակութային կառույցներ ==
Քարվանսարան ուներ Ս. Աստվածածին անունով եկեղեցի։ Գյուղում հայտնաբերել են բյուզանդական շրջանի հնություններ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Սորանո

Սորանո (իտալերեն՝ Sorano), կոմունա Իտալիայում, գտնվում է Տոսկանա մարզում՝ Գրոսետո գավառում։
Բնակչությունը կազմում է 3955 մարդ (ըստ 2008 թվականի տվյալներով)։ Բնակչության միջին խտությունը՝ 23 մարդ/կմ²։ Զբաղեցնում է 175 կմ² տարածք։ Փոստային ինդեքս՝ 58010։ Հեռախոսային կոդը՝ 0564։


== Ժողովրդագրություն ==
Բնակչության գրաֆիկը․


== Համայնքի վարչակազմ ==
Հեռախոս։ 0566 38511
Էլեկտրոնային փոստ։ info@comune.scarlino.gr.it
Պաշտոնական կայք։ http://www.comune.scarlino.gr.it/


== Արտաքին հղումներ ==
Պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Սեն Սյուլպիս դը Կոնյակ

Սեն Սյուլպիս դը Կոնյակ (ֆր.՝ Saint-Sulpice-de-Cognac), համայնք Ֆրանսիայի Նոր Ակվիտանիա մարզի Շարանտ գավառում։
Բնակչությունը 2008 թվականի դրությամբ կազմում է 1281 մարդ, բնակչության խտությունը` 53.78 մարդ/կմ²։ Բնակավայրը զբաղեցնում է 23.82 կմ² տարածք։


== Աշխարհագրություն ==
Գտնվում է Փարիզ քաղաքից 410 կմ հարավ-արևմուտք, Պուատիե քաղաքից` 110 կմ հարավ-արևմուտք, Անգուլեմ քաղաքից` 45 կմ արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 787 աշխատունակ (15-64 տարեկան) բնակիչ, որոնցից ակտիվ էին 574-ը, իսկ ոչ ակտիվները` 213։ Ակտիվության ցուցանիշը կազմում է 72,9 %։ 574 աշխատունակ մարդկանցից աշխատել է 522 անձ (286 տղամարդ և 236 կին)։ Գործազուրկ են եղել 52 անձ (24 տղամարդ և 28 կին)։ 213 անաշխատունակներից 48-ը եղել են աշակերտներ կամ ուսանողներ, 79-ը` թոշակառուներ, իսկ 86-ը չեն աշխատել տարբեր պատճառներով։


== Տես նաև ==
Շարանտ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Վահրամ Արիստակեսյան

Վահրամ Ավագի Արիստակեսյան (ապրիլի 4 (16), 1899, Կարին, Էրզրումի վիլայեթ, Օսմանյան կայսրություն - հուլիսի 18, 1978(1978-07-18), Երևան, Հայկական ԽՍՀ, ԽՍՀՄ), հայ խորհրդային պարուսույց-բալետմայստեր, բժիշկ։ ՀԽՍՀ արվեստի վաստակավոր գործիչ (1958)։


== Կենսագրություն ==
1920-1922 թվականներին, որպես հայկական ժողովրդական պարերի պարուսույց, աշխատել է հայազգի պրոֆեսոր Վ․ Էտարյանիի պարի դպրոցում (Թիֆլիս), միաժամանակ ավարտել (1922) Վրաստանի Լուսժողկոմատին կից պարերի դասատուների հատուկ դպրոցը (ղեկավար՝ իտալացի բալետմայստեր Ա. Ֆ. Ինոչենցի)։ 1922 թվականին կազմակերպել է Վրաստանի Լուսժողկոմատին կից պարարվեստի ստուդիան, եղել է վարիչ և դասատու, նաև՝ Վրաստանի պետական օպերայի և բալետի արտիստ։ 1924 թվականին հիմնադրել է Հայաստանի Լուսժողկոմատին կից պարարվեստի ստուդիան (այժմ՝ Երևանի պարարվեստի ուսումնարան), որը ղեկավարել է մինչև 1932 թվականը։ Նույն ստուդիայում 1925 թվականին կազմակերպել է հայկական ազգագրական պարերի անսամբլը, որ նրա ղեկավարությամբ և մասնակցությամբ (որպես հայկական ու կովկասյան պարերի լավագույն մենակատար) առաջին մրցանակներ է շահել Համամիութենական սպարտակիադայում (1928, Մոսկվա) և Անդրկովկասի առաջին օլիմպիադայում (1934, Թբիլիսի)։

Պարարվեստի ստուդիայի սովորողների ուժերով 1926 թվականին բեմադրել է Դելիբի «Կոպելիա»-ն (բալետային առաջին բեմադրությունը Հայաստանում)։ 1932-1938 թվականներին եղել է Սպենդիարյանի անվան օպերայի և բալետի թատրոնի բալետմայստերը, Ալեքսանդր Սպենդիարյանի «Ալմաստ» (1933), Արմեն Տիգրանյանի «Անուշ» (1935) օպերաների պարերի բեմադրողը։ 1957 թվականին Թալինի շրջանի Աշնակ գյուղում Վահրամ Արիստակեսյանը ստեղծել է ազգագրական պարերի ինքնագործ խումբ, որն արժանացել է Համաշխարհային VI փառատոնի (1957, Մոսկվա) դափնեկրի կոչման։ Հայաստանի ժողովրդական պարերի անսամբլների համար Վահրամ Արիստակեսյանը վերամշակել և բեմադրել է բազմաթիվ ազգային պարեր։


== Ծանոթագրություններ ==
Ահմեդիե

Ահմեդիե, գյուղ Արևմտյան Հայաստանում, Էրզրումի վիլայեթի Երզնկայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Աստերոիդների ցանկ (133001-133100)

Աստերոիդների ցանկ (132901-133000)  • Աստերոիդների ցանկ  • Աստերոիդների ցանկ (133101-133200)
 Աստերոիդների ցանկ (132901-133000)  • Աստերոիդների ցանկ  • Աստերոիդների ցանկ (133101-133200)
Ֆեյրուզ

Անվան այլ կիրառումների համար տե՛ս՝ Ֆեյրուզ (այլ կիրառումներ)Ֆեյրուզ (իսկական անունը՝ Փիրուզ Արթին Կալֆայան, արաբ․՝ بيروز أرتين كالفايان‎‎, մարտի 15, 1943(1943-03-15), Կահիրե, Եգիպտոս - հունվարի 30, 2016(2016-01-30), Գիզա, Եգիպտոս), եգիպտահայ երգչուհի, դերասանուհի և ելույթավար։ Դեռ վաղ մանուկ հասակում ստանձնել է եգիպտական կինեմատոգրաֆի «ոսկե դարի» աստղի փառք։
Ֆեյրուզը հայտնի դերասանուհի և երգչուհի  Նելլի Արթին Կալֆայանի ավագ քույրն է։
Վերցնելով Ֆեյրուզ անունը (Փիրուզ անունի արաբական ձևը) նա սկսում է գլխավոր դերեր խաղալ կինոյում արդեն 7 տարեկանից, առաջին անգամ ելույթ ունենալով Yasmine (1950) ֆիլմում։ Նա մասնակցել է ավելի քան 10 ֆիլմերում որպես դերասանուհի, երգչուհի, պարուհի։ Ֆեյրուզը իր ամենախոշոր դերը կատարել է Dahab (1953) ֆիլմում։ Նրան հովանավորում էր եգիպտացի պրոդյուսեր Անվար Վագդին։
1959 թվականին Ֆեյրուզը ավարտում է իր կարիերան 15 տարեկան հասակում, ամուսնանալով եգիպտացի կինոկատակերգությունների դերասան Բադրեդին Գամգումին։ Նրանք ունենում են երկու զավակ՝ Այման և Իման։


== Ֆիլմագրություն ==
1950: Yasmine (ياسمين)
1951: Feyrouz Hanem (فيروز هانم)
1952։ Al Hirman (الحرمان)
1952։ Sourat az Zafaf (صورة الزفاف)
1953։ Dahab (دهب)
1955։ Asafir el Ganna (عصافير الجنة)
1957։ Ismail Yassine Tarazaan (إسماعيل يس طرزان)
1958։ Iyyami as Sa'eeda (أيامي السعيدة)
1958։ Ismail Yassine lil Beih' (اسماعيل يس للبيع)
1959։ Bafakkar fi lli Naseeni (بفكر قي اللى ناسينى) (her last role)


== Պարգևներ ==
In 2001, she was honored with "Lifetime Achievement Award" in Cairo Film Festival


== Ծանոթագրություններ ==
(7089) 1992 FX1

(7089) 1992 FX1, աստերոիդ աստերոիդների հիմնական գոտում։ Հայտնաբերվել է 1992 թվականի մարտի 23-ին Սեյձի Ուեդայի և Հիրոսի Կանեդայի կողմից Կուշիրոյում։
Միջին հեռավորությունը Արեգակից կազմում է 2,314728 ա. մ., առավելագույնը մոտենում է 1,9752 ա. մ. հեռավորության վրա և հեռանում 2,6542 ա. մ.։ Արեգակի շուրջ մեկ ամբողջական պտույտ է կատարում 1286,32 երկրային օրվա ընթացքում, իր ուղեծրով շարժվելով միջինում 0,279869 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 7,54° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7089) 1992 FX1 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Հրաշամանուկ Ջիմի Նեյթրոն

«Ջիմմի Նեյթրոնը՝ մանուկ-հանճար», Ջոն է․Դևիսի և կատակերգակ Սթիվ Օդեկերքի հումորային համակարգչային մուլտիպլիկացիոն ֆիլմն է։ 2001 թվականին ֆիլմն առաջադրվել է «Օսկար»-ի մրցանաբաշխության, իսկ 2002 թվականին ֆիլմի և կերպարների հիման վրա ստեղծվել է մուլտսերիալ՝ «Ջիմմի Նեյթրոնի արկածները»։


== Սյուժե ==
Ջեյմս Իսահակ Նեյթրոնը կամ ուղղակի Ջիմմին՝ տասը տարեկան տղա է, որը ապրում է սովորական տանը, սովորական ծնողների հետ, այցելում է սովորական դպրոց և ունի սովորական ընկերներ։ Բայց ինքը Ջիմմին յուրահատուկ երեխա է, հրաշամանուկ, որը կարող է հեշտությամբ ստեղծել նորագույն սարքավորում տեխնիկայի աշխարհում, կարող է փոխել աշխարհը։ Մի անգամ Ջիմմին ստեղծել է այլմոլորակայինների հետ կապվելու նոր սարք՝ օգտագործելով տոստեր։ Այդ ժամանակ Ջիմմիի ծնողները արգելել են նրան գնալ Ռետրովիլ այգին։ Իսկ դպրոցի ամենաճանաչված տղան՝ Նիկը ասել է, որ կարելի է թաքուն փախչել, որովհետև այդպիսի հնարավորություն կյանքում մեկ անգամ է լինում։
Այդ ժամանակ Ջիմմին, իր ընկերների՝ թմբլիկ Կառլի և խաղալիք-ուլտրալորդի հիմար երկրպագու Շինի հետ փախչում են Ռետրովիլ քաղաքի Ռետրոլենդ այգի։ Առավոտյան բոլոր երեխաները նկատեցին, որ ամբողջ քաղաքի ծնողները կորչել են։ Սկզբից դա զվարճալի էր, իսկ հետո՝ բոլորը վատացան։ Ջիմմին ամեն ինչ իմացավ՝ ծնողներին գողացել են «դեղնացիները»՝ լորձով պատված կանաչագույն այլմոլորակային դեղնուցներ, որոնց մարմինն իրենցից ներկայացնում են ապակե ձվեր։ Նրանց թագավոր Գուբոտ 5-րդը որոշել է ծնողներին կեր դարձնել Կուռեյ անունով հսկայական հավին։
Դեղնացիներին որսը գտնելու հարցում օգնեց Ջիմմիի ստեղծած տոստերը։ Երբ Ռետրովիլի երեխաները իմանում են դրա մասին, նրանք փորձում են սպանել Ջիմմիին, բայց հետո հասկանում են, որ պետք է միասին լինել։ Ռետրոլենդի այգու կարուսելներից երեխաները՝ հրամանատար Ջիմմի Նեյթրոնի և Սինդի Վորթեքսի (եղել է Ջիմմիի թշնամին, նախանձել է, բայց միևնույն ժամանակ սիրել է նրան) հրամանով հավաքել են տիեզերական նավեր և թռչել են տիեզերք իրենց ծնողների և ամբողջ Երկրի մեծահասակների հետևից։


== Մուտֆիլմի հեղինակներ ==
Ռեժիսոր - Ջոն Դեվիս
Սցենարի հեղինակներ - Սթիվ Օդեքերք, Դևիդ Ն. Ուայս
Պրոդյուսերներ - Քեյթ Ալքոմ, Սթիվ Օդեքերք, Էլբի Քեքթ
Օպերատորներ - Սթիվ Կոլբ, Քրիս Շերրոդ
Կոմպոզիտորներ- Ջոն Դեբնի, Բրայան Քոզի
Ֆիլմի երգերը կատարում են - Աարոն Քարթերը, Մելիսսա Լեֆթոնը, Բրիթնի Սփիրսը։


== Դերերը հնչունավորել են ==
Դեբի Դերիբերի - Ջիմմի Նեյթրոն
Քերոլայն Լոուրենս - Սինդի Վորթեքս
Ռոբ Պոլսեն - Կառլ Ուիզեր
Ջեֆրի Գարսիա - Շին Էսթեվես
Կառլոս Ալազարկի - Շինի հայրիկը
Քենդի Միլո - Նիկ Դին
Մեգան Քավանա - Ջուջի Նեյթրոն, Ջիմմիի մայրիկը
Մարկ ԴեԿառլո - Հյու Նեյթրոն, Ջիմմիի հայրիկը
Անդրեա Մարտին - միսսիս Ֆոլ, դպրոցի ուսուցչուհի
Պատրիկ Ստյուարտ - թագավոր Գուբոտ V
Մարտին Շորթ - Ուբլար, Գուբոտի խորհրդատու։


== Մրցանակներ ==
2002 թվականին ներկայացվել է «Օսկար» -ի մրցանակաբաշխությանը՝ «Լավագույն անիմացիոն Ֆիլմ» կատեգորիայում։


== Մուլտսերիալ ==
2002 - 2006 թվականներին մուլտֆիլմի հիման վրա ստեղծվել է «Հրաշամանուկ Ջիմմի Նեյթրոնի արկածները» մուլտսերիալը։


== Ծանոթագրություններ ==


== Արտաքին հղումներ ==
«Հրաշամանուկ Ջիմի Նեյթրոն»(անգլ.) ֆիլմը Internet Movie Database կայքում
Թրեյլեր
1902

1902 թվական, ոչ նահանջ տարի, ըստ Գրիգորյան օրացույցի սկսում է չորեքշաբթի օրը։ Սա մեր թվարկության 1902 թվականն է, 
XX դարի 2-րդ տարին։


== Դեպքեր ==
Բացվել է Բեյրութի առաջին հայկական դպրոցը։
Մարտի 2 - Ստեփան Շահումյանը գլխավորեց Ռիգայի Պոլիտեխնիկական ինստիտուտի ուսանողության խոշոր դասադուլը, որի պատճառով հեռացվեց ինստիտուտից և արտաքսվեց


== Ծնունդներ ==
Ապրիլի 6 - Վենիամին Կավերին, ռուս խորհրդային գրող
Հունիսի 18 - Բորիս Բառնետ, խորհրդային կինոռեժիսոր և դերասան
Նեյյիրե Նեյիր, թատրոնի և կինոյի թուրք դերասանուհի
Հունվարի 8 - Կարլ Ռոջերս, ամերիկացի հոգեբան է, հումանիստական հոգեբանության հիմնադիրներից
Հունվարի 10 - Վրույր Ղազարյան, հայ խորհրդային անասնաբույժ
Մարտի 8 - Միքայել Չայլախյան, հայ խորհրդային ֆիտոֆիզիոլոգ։ ԽՍՀՄ ԳԱ (1968 թվական), ՀԽՍՀ ԳԱ (1971 թվական) ակադեմիկոս, ՀԽՍՀ գիտնական, վաստակավոր գործիչ (1967 թվական)
Ապրիլի 4 - Արա Սարգսյան, հայ քանդակագործ, մանկավարժ
Հուլիսի 24 - Սիմոն Ալաջալով, հայ թատերական նկարիչ, ՀԽՍՀ արվեստի վաստակավոր գործիչ
Օգոստոսի 8 - Պոլ Անդրիեն Մորիս Դիրակ, անգլիացի ֆիզիկոս, տեսաբան, քվանտային մեխանիկայի հիմնադիրներից
Հոկտեմբերի 7 - Զահարիա Ստանկու, ռումին գրող և քաղաքական գործիչ
Հոկտեմբերի 27 - Շահեն Երիցյան, աղեղնավոր երաժշտական գործիքների հայ վարպետ
Նոյեմբերի 17 - Յուջին Վիգներ,  ամերիկյան ֆիզիկոս-տեսաբան, ծագումով՝ հունգարացի։
Դեկտեմբերի 12 - Ռուբեն Ստեփանյան, հայ խորհրդային կոմպոզիտոր և դիրիժոր
Էդմոնդ Լեոնովիչ, լեհ ճարտարապետ-անտառաբան, Ստեփանավանի դենդրոպարկի հիմնողն ու երկար տարիներ տնօրենը
Ապրիլի 28 - Վասիլի Քաթանյան, հայազգի ռուսալեզու գրականագետ, դրամատուրգ (վ. 1980 )
Մայիսի 2 - Ալան Մարշալ, ավստրալիացի գրող
Հունիսի 15 - Էրիկ Էրիկսոն, եղել է հոգեբան հոգեվերլուծության և հոգեբանության զարգացման բնագավառներում
Հուլիսի 30 - Հովիկ Մելիքյան, հայ արձակագիր, գրականագետ, պրոֆեսոր
Նոյեմբերի 21 - Միխայիլ Սուսլով, կոմունիստական կուսակցության և խորհրդային պետության գործիչ
Դեկտեմբեր 25 - Գեղամ Սարյան, հայ բանաստեղծ (վ. 1974)
Նիկողոս Սարաֆեան - սփյուռքահայ գրող, բանաստեղծ (վ. 1972 )
Վազգեն Շուշանյան -ֆրանսահայ գրող, բանաստեղծ, հասարակական գործիչ (վ. 1941)


== Մահեր ==
Հունվարի 6 - Լարս Հերտերվիգ, նորվեգացի նկարիչ, բնապատկերների վարպետ
Սեպտեմբերի 23 - Իվան Մուշկետով, ռուս երկրաբան և աշխարհագրագետ
Սեպտեմբերի 29 - Էմիլ Զոլա, ֆրանսիացի գրող, հրապարակախոս, քաղաքական գործիչ
Սեսիլ Ջոն Ռոդս, անգլիական գաղութային գործիչ
Փետրվար 21 - Ալեքսանդր Երիցյան, հայագետ (ծ. 1841)
Մարտի 27 - Քրիստափոր Կարա-Մուրզա, երգահան (ծ. 1853)
Մարտի 27 - Պետրոս Մաղաքյան, դերասան
Հուլիս 9 - Արսեն Այտընյան, հայագետ (ծ. 1825)
Կոզբիկ

Կոզբիկ, գյուղ Օսմանյան կայսրությունում, Տրապիզոնի վիլայեթի Ջանիկի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Տրապիզոնի նահանգի հայաբնակ բնակավայրեր


== Ծանոթագրություններ ==
Սենտ Անդրե դը Ռոկլոնգ

Սենտ Անդրե դը Ռոկլոնգ (ֆր.՝ Saint-André-de-Roquelongue), համայնք Ֆրանսիայի Օկսիտանիա մարզի Օդ գավառում։
Բնակչությունը 2008 թվականի դրությամբ կազմում է 1062 մարդ, բնակչության խտությունը` 34.47 մարդ/կմ²։ Բնակավայրը զբաղեցնում է 30.81 կմ² տարածք։


== Աշխարհագրություն ==
Գտնվում է Փարիզ քաղաքից 640 կմ հարավ, Մոնպելիե քաղաքից` 105 կմ հարավ-արևմուտք, Կարկասոն քաղաքից` 45 կմ արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 680 աշխատունակ (15-64 տարեկան)  բնակիչ, որոնցից ակտիվ էին 460-ը, իսկ ոչ ակտիվները` 220։ Ակտիվության ցուցանիշը կազմում է 67,6 %։ 460 աշխատունակ մարդկանցից աշխատել է 415 անձ (221 տղամարդ և 194 կին)։ Գործազուրկ են եղել 45 անձ (20 տղամարդ և 25 կին)։ 220 անաշխատունակներից 49-ը եղել են աշակերտներ կամ ուսանողներ, 95-ը` թոշակառուներ, իսկ 76-ը չեն աշխատել տարբեր պատճառներով։


== Տես նաև ==
Օդ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Վարանո դե Մալեգարի

Վարանո դե Մալեգարի (իտալերեն՝ Varano de' Melegari), կոմունա Իտալիայում։ Գտնվում է Էմիլիա Ռոմանիա մարզում՝ Պարմա գավառում։
Բնակչությունը կազմում է2598 մարդ 2008 թվականի մարդահամարի տվյալների, բնակչության խտություն՝ 41 մարդ/կմ²։ Զբաղեցնում է 64 կմ² մակերես։ Փոստային ինդեքս՝ 43040։ Հեռախոսային կոդ՝ 0525։


== Ժողովրդագրություն ==
Բնակչության աճ


== Կապի տվյալներ ==
Հեռախոս՝ 0525 550556
Էլեկտրոնային փոստ՝ proto@comune.varano-demelegar
Պաշտոնական կայք՝ http://www.comune.varano-demelegari.pr.it/


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
http://www.seti.ee/narva/modules/news/article.php?storyid=7036


== Ծանոթագրություններ ==
Ափշեր շրջան (Տեխաս)

Ափշեր շրջան (անգլ.՝ Upshur County), ԱՄՆ Տեխաս նահանգի 254 վարչական միավորներից մեկը։ Ընդհանուր տարածքը 1.523 կմ² է, բնակչության թվաքանակը 2010 թվականի մարդահամարի տվյալներով եղել է 39.309: Շրջկենտրոնն է Գիլմեր բնակավայրը։ Կազմավորվել է 1846 թվականին և կոչվել ԱՄՆ-ի նախկին պետքարտուղարներից մեկի՝ Աբել Ափշերի անունով։


== Ծանոթագրություններ ==


== Արտաքին հղումներ ==
Բելոե (ավան, Կիլիյայի շրջան)

Անվան այլ կիրառումների համար տե՛ս՝ ԲելոեԲելոե (ուկրաիներեն՝ Біле), ավան Ուկրաինայի Օդեսայի մարզի Կիլիյայի շրջանում։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Wild Boy

«Wild Boy», ամերիկացի ռեփեր Մշին Գան Քելլիի երգը, որում իր մասնակցությունն ունի նաև ամերիկացի ռեփեր Վակա Ֆլոկա Ֆլեյմը։ Այն որպես սինգլ թողարկվել է 2011 թվականին, իսկ 2012 թվականին ընդգրկվել է Մշին Գան Քելլիի «Half Naked & Almost Famous» մինի ալբոմում և «Lace Up» ստուդիական ալբոմում։ Երգը գրվել է Մշին Գան Քելլիի, Վակա Ֆլոկա Ֆլեյմի, Southside-ի, Ջարետ Մայնսի և Դի Անդրե Լանգֆորդի կողմից։


== Տեսահոլովակ ==
Երգի տեսահոլովակի պրեմիերան կայացել է 2011 թվականի նոյեմբերին։


== Ռեմիքս ==
Երգի պաշտոնական ռեմիքսը ներկայացվել է 2012 թվականի մարտի 13-ին։ Ռեմիքս տարբերակում Վակա Ֆլոկայի փոխարեն իրենց մասնակցությունն ունեն ռեփերներ Թու Չեյնսը, Ֆրենչ Մոնտանան, Միք Միլը, Mystikal-ը և Յո Գոտին։ Ռեմիքսի համար նույնպես նկարահանվել է տեսահոլովակ, որի պրեմիերան կայացել է 2012 թվականի ապրիլի 26-ին։


== Հիթ շքերթներ ==


== Ծանոթագրություններ ==


== Արտաքին հղումներ ==
Երգի տեսահոլովակը ՅուԹյուբ վիդեոհոսթինգում
Ռեմիքս տարբերակի տեսահոլովակը ՅուԹյուբ վիդեոհոսթինգում
Երգի տեքստը Archived 2016-02-20 at the Wayback Machine. MetroLyrics կայքում
Ռեմիքս տարբերակի տեքստը Archived 2015-09-05 at the Wayback Machine. MetroLyrics կայքում
Դուրմիտոր լեռ

Դուրմիտոր լեռ (չեռնոգոր.՝ Durmitor), գտնվում է Չեռնոգորիայի ազգային պարկում։ Ամենաբարձր կետը Բոբոտով-Կուկն է, որի բարձրությունը հասնում է 2523 մետրի։


== Ազգային պարկ ==
Դուրմիտոր ազգային պարկը ստեղծվել է 1952 թվականին։ ներառում է Դուրմիտոր լեռնային զանգվածը, ձորեր, գետեր, Տարան, Սուշիցան և Դրագան, ինչպես նաև Կորմանիցա բարձրավանդակի վերին մասը։ Ընդհանուր տարածքը 390.000 կմ² է։ 1980 թվականին այն հատարարվել է ՅՈՒՆԵՍԿՕ-ի Համաշխարհային ժառանգության ցանկում։ Ազգային պարկը ներառում է Թարա կիրճը, որի երկարությունը հասնում է 80 կիլոմետրի, իսկ խորությունը՝ 1300 մետրի։ Այս կիրճը առաջին ամենախոշոր կիրճն է Եվրոպայում և երկրորդն է աշխարհում ԱՄՆ-ի Գրանդ-Կանոնոմի Արիզոնա կիրճից հետո։


== Զբոսաշրջություն ==
Դուրմիտոր լեռնային զանգվածը Չեռնոգորիայի լեռնային տուրիզմի կենտրոնն է։ Տուրիստական ենթակառուցվածքը հիմնականում կենտրոնացված է Ժաբլյակ քաղաքում։ Ձմռանը հիմնական մարզաձևերից են՝ դահուկային սպորտը և սնոուբորդը։ Իսկ ամռանը կարելի է զբաղվել ալպինիզմով և հետիոտնային զբոսաշրջությամբ։ Նշանավոր վայրերի շարքում առավել շատ ուշադրության են մտանվում 18 սառցադաշտային լճերը։ Առավել հայտնի է Ցրնո-Էզերոն (սերբերեն Ցրնո-Էզերո նշանակում է «Սև լիճ»)։


== Ծանոթագրություններ ==


== Արտաքին հղումներ ==
Страница национального парка «Дурмитор»
Օտտո Դիլս

Օտտո Դիլս (գերմ.՝ Otto Diels, հունվարի 23, 1876(1876-01-23)[…], Համբուրգ, Գերմանիա - մարտի 7, 1954(1954-03-07)[…], Քիլ, Գերմանիայի Ֆեդերատիվ Հանրապետություն), գերմանացի օրգանիկ-քիմիկոս։ Ավարտել է Բեռլինի համալսարանը (1899)։ Բեռլինի (1906 թվականից) և Քիլի (1916 թվականից) համալսարանների պրոֆեսոր։ 1927 թվականին մշակել է առանց ածխածնային կմախքը փոփոխելու օրգանական միացությունների դեհիդրման եղանակ՝ օգտագործելով սելենը։ Դեհիդրել է խոլէսթերինը և այլ ստերիններ։ 1928 թվականին Կ․ Աչդերի հետ հայտնաբերել է դիենային սինթեզը և այդ եղանակով ստացել բազմաթիվ օրգանական միացություններ, որի համար 1950 թվականին (Կ․ Ալդերի հետ) արժանացել է նոբելյան մրցանակի։


== Ծանոթագրություններ ==
Ջրված ջրողը

«Ջրված ջրողը» (ֆր.՝ L'Arroseur arrosé, կամ ֆր.՝ Le Jardinier, 1895), աշխարհում առաջին բեմադրված կարճամետրաժ կինոնկատակերգությունը, Լյումիեր եղբայրների առաջին կինոնկարներից։


== Սյուժե ==
Այգեպանը փողրակով ջրում է այգին։ Նրանից գաղտնի մի տղա կանգնում է փողրակի վրա և ջուրը դադարում է հոսել։ Զարմացած այգեպանը նայում է փողրակի ծայրին, այդ պահին տղան ոտքը քաշում է ջուրը ճնշման տակ զարկում է այգեպանի դեմքին։ Նա գցում է փողրակը և վազում տղայի ետևից է։


== Հետաքրքիր փաստեր ==
Այգեպանի դերում Ֆրանսուա Կլերն է՝ Լյումիերների Լա-Սյոտի ագարակի այգեպանը, իսկ մանկահասակ խուլիգանի դերում ծառաներից մեկի տղան Բենուա Դյուվալը։
Կինոնկարը Փարիզի Կապուցինների բուլվարի «Գրան կաֆե»-ի նկուղում Լյումիեր եղբայրների 1895 թվականի դեկտեմբերի 28-ի առաջին վճարովի հայտնի կինոցուցադրման ֆիլմերից էր։
Կինեմատոգրաֆիայի առաջին տարիների էնտուզիաստներից շատերն են այս սյուժետը նկարահանել։ Օրինակ՝ Ժորժ Միլյեսի 1896 թվականի «Ջրողը» (ֆր.՝ L'Arroseur)։
Կինոնկարի հատվածներ օգտագործվել են ԽՍՀՄ արտադրության «Մարդը Կապուցինների բուլվարից» կինոկատակերգությունում։
Բրիտանական «Մոնտի Պայթոնի թռչող կրկեսը» կատակերգական հեռուստասերիալում, առաջին սեզոնի երկրորդ «The Wacky Queen» սքեչը անձայն ֆիլմերի պարոդիա է։ Մի հատվածում Վիկտորիա Թագուհին (Տերի Ջոնս) և լորդ Գլադսոնը խաղում են «Ջրված ջրողի» սյուժեն (Գրեմ Չեպմեն)։


== Ծանոթագրություններ ==


== Արտաքին հղումներ ==
Դիտել «Ջրված ջրողը» կինոնկարը youtube.com կայքում
Լյումիերների ինստիտուտի կայքը
Բոգորոդսկոե (այլ կիրառումներ)

Բոգորոդսկոե, կարող է վերաբերել՝

Բոգորոդսկոե - գյուղ Ռուսաստանի Բաշկորտոստան հանրապետության Բլագովեշչենսկի շրջանի կազմում։
Բոգորոդսկոե - գյուղ Ռուսաստանի Բաշկորտոստան հանրապետության Մելեուզովսկի շրջանի կազմում։
Բոգորոդսկոե - քաղաքատիպ ավան Ռուսաստանի Կիրովի մարզի Բոգորոդսկի շրջանի կազմում։
Բոգորոդսկոե - գյուղ Ռուսաստանի Մոսկվայի մարզի Կոլոմենսկի շրջանի կազմում։
Բոգորոդսկոե - գյուղ Ռուսաստանի Նիժնի Նովգորոդի մարզի Վարնավինսկի շրջանի կազմում։
Բոգորոդսկոե - գյուղ Ռուսաստանի Նիժնի Նովգորոդի մարզի Վոսկրեսենսկի շրջանի կազմում։
Կոլոնիա դել Սակրամենտո

Կոլոնիա դել Սակրամենտո (իսպ.՝ Colonia del Sacramento)՝ բնակավայր Ուրուգվայի հարավարևելյան մասում, Կոլոնիա դեպարտամենտում։


== Բնակչություն ==
Բնակչությունը ըստ 2011 թվականի տվյալների կազմում է՝ 26 231 մարդ.

Աղբյուր։ Instituto Nacional de Estadística de Uruguay։


== Պատկերասրահ ==
Տեսակներ Barrio Histórico
		
		
		
		


== Քույր քաղաքներ ==
 Պելոտաս, Բրազիլիա
 Գիմարայշ, Պորտուգալիա
 Մորոն, Արգենտինա


== Ծանոթագրություններ ==


== Արտաքին հղումներ ==
Ինֆորմացիա տուրիստների հաար Archived 2008-07-05 at the Wayback Machine. (Իսպաներեն)
Կորչմիշչե

Կորչմիշչե (ուկրաիներեն՝ Корчмище), գյուղ Ուկրաինայի Ժիտոմիրի մարզի Անդրուշևկայի շրջանում։
2001 թվականի տվյալներով Կորչմիշչե գյուղում բնակվում էր 215 մարդ։ Բնակավայրը զբաղեցնում է 16,74 կմ² տարածք։ Բնակչության խտությունը կազմում էր 12,84 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Զիաբեթ

Զիաբեթ, գյուղ Արևմտյան Հայաստանում, Բիթլիսի վիլայեթի Մոտկանի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն
Զելյոնայա Պոլյանա (այլ կիրառումներ)

Զելյոնայա Պոլյանա, կարող է վերաբերել՝

Զելյոնայա Պոլյանա - գյուղ, Ուկրաինայի Ժիտոմիրի մարզի Չեռվոնոարմեյսկի շրջանում
Զելյոնայա Պոլյանա - գյուղ, Ուկրաինայի Նիկոլաևի մարզի Արբուզինկայի շրջանում
Պերվոե Մայա (գյուղ, Բալախինսկի շրջան)

Անվան այլ կիրառումների համար տե՛ս՝ Պերվոե ՄայաՊերվոե Մայա (ռուս.՝ Пе́рвое Ма́я), գյուղ Ռուսաստանի Նիժնի Նովգորոդի մարզի Բալախինսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ֆրուկտովոե (գյուղ, Նախիմովի շրջան)

Ֆրուկտովոե (ուկրաիներեն՝ Фруктове, Ղրիմի թաթարերեն՝ Belbek), գյուղ Ուկրաինայի Սևաստոպոլի Նախիմովի շրջանում։ Բնակավայրը նախկինում նաև անվանվել է Բելբեկ։
2001 թվականի տվյալներով Ֆրուկտովոե գյուղում բնակվում էր 520 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)